Source: http://onndt.dashofer.sk/onb/33/danove-odpisy-pri-predaji-majetku-v-roku-2018-uniqueidmRRWSbk196FPkyDafLfWAGlzKWzDF8GqEikziVVv9Ac8o8M3JfOD6g/?uri_view_type=5
Timestamp: 2019-11-15 09:41:00+00:00

Document:
Daňové odpisy pri predaji majetku v roku 2018 | Daňový TIP
2018.08.1.2 Daňové odpisy pri predaji majetku v roku 2018
Odpisy ako ekonomická kategória sú využívané jednak v samotnej podnikateľskej sfére napr. pri kalkuláciách cien výrobkov a služieb, pri plánovaní peňažných tokov a pod. a jednak túto kategóriu využíva aj štát pri riadení fiškálnej daňovej politiky. Z uvedeného dôvodu je preto potrebné rozlišovať medzi účtovnými a daňovými odpismi.
zákon č. 431/2002 Z. z. o účtovníctve v ustanovení § 28,
opatrenie MF SR č.23054/2002-92, ktorým sa ustanovujú podrobnosti o postupoch účtovania a rámcovej účtovej osnove pre podnikateľov účtujúcich v sústave podvojného účtovníctva v § 20 a § 69,
opatrenie MF SR č.27076/2007-74, ktorým sa ustanovujú podrobnosti o usporiadaní, označovaní a obsahovom vymedzení položiek účtovnej závierky pre účtovné jednotky účtujúce v sústave podvojného účtovníctva v ustanovení § 20.
Spôsob uplatňovania odpisov v daňových výdavkoch upravuje zákon č. 595/2003 Z. z. o dani z príjmov v ustanoveniach § 19 až 29.
Za zdaňovacie obdobie roka 2018 je potrebné venovať pozornosť uplatneniu správnej výšky daňových odpisov v daňových výdavkoch, pričom sa postupuje podľa ustanovení § 22 – 28 zákona č. 595/2003 Z. z. o dani z príjmov.
Pokiaľ účtovná jednotka pri účtovaní odpisov postupuje podľa reálneho odpisového plánu zostaveného podľa ustanovenia § 28 ods. 4 zákona o účtovníctve, potom možno vždy predpokladať, že vznikne v účtovnej jednotke rozdiel medzi účtovnými a daňovými odpismi aplikovanými podľa zákona o dani z príjmov.
V článku uvádzame, pri ktorých skutočnostiach je potrebné v roku 2018 venovať pozornosť pri uplatňovaní účtovných odpisov, o ktorých výške rozhodla účtovná jednotka v nadväznosti na aktuálne znenie zákona o dani z príjmov v oblasti stanovenej odpisovej politiky regulovanej štátom.
Predaj majetku a zostatková cena
Výška zostatkovej ceny majetku ovplyvňuje aj výšku hospodárskeho výsledku a tým aj základu dane. Zostatková cena majetku je kategóriou tak účtovnou ako aj daňovou. Pod účtovnou zostatkovou cenou rozumieme rozdiel, ktorý vznikne medzi obstarávacou cenou majetku a vytvorenými oprávkami počas doby používania majetku. Pod daňovou zostatkovou cenou rozumieme rozdiel medzi vstupnou cenou a vytvorenými daňovými oprávkami počas doby používania majetku. V praxi môže dôjsť k rozdielu medzi účtovnou a daňovou zostatkovou cenou majetku, čo je potom predmetom úpravy základu dane pri samotnom procese zostavovania daňového priznania a výpočtu daňovej povinnosti.
Obdobný problém v správnom stanovení výšky daňovej zostatkovej ceny vznikne aj v priebehu zdaňovacieho obdobia, pokiaľ dôjde napr. k predaju majetku, resp. k jeho vyradeniu aj z iných dôvodov, ako je predaj. Na účely zákona č. 595/2003 Z. z. o dani z príjmov je zostatková cena definovaná ako rozdiel medzi vstupnou cenou dlhodobého majetku a celkovou výškou odpisov z tohto majetku zahrnutých do daňových výdajov, čo upravujú ustanovenia § 19 ods. 3 písm. a) zákona a § 22 ods. 12 zákona.
Zostatková cena hmotného a nehmotného majetku pri jeho vyradení predajom je daňovým výdavkom v plnej výške, čo vyplýva z ustanovenia § 19 ods. 3 písm. b) bod 1 zákona o dani z príjmov. Výnimkou je zostatková cena pri predaji:
osobných automobilov zatriedených do kódu Klasifikácie produktov (KP) 29.10.2,
motorových vozidiel na jazdu na snehu a podobných vozidiel s motorom zatriedených do kódu KP 29.10.52,
rekreačných a športových člnov zatriedených do kódu KP 30.12, lodí a plavidiel zatriedených do kódu KP 30.11,
lietadiel a kozmických lodí a podobných zariadení zatriedených do kódu KP 30.3,
motocyklov a ich modifikácií zatriedených do kódu KP 30.91, bicyklov a iných kolesových vozidiel bez motora zatriedených do kódu KP 30.92.1 a
budov a stavieb zaradených do odpisovej skupiny 6 okrem technického zhodnotenia vykonaného nájomcom na budove a stavbe zaradenej v tejto odpisovej skupine,
V týchto vyššie uvedených špeciálne vybraných skupín majetku pri predaji sa zahrňuje zostatková cena majetku do daňových výdavkov len do limitovanej výšky, a to do výšky príjmov dosiahnutých z predaja majetku zahrnutého do základu dane.
V tejto súvislosti je ešte potrebné upozorniť aj na spôsob zahrnutia zostatkovej ceny v prípade predaja osobných automobilov, ktoré sú zaradené do kódu Klasifikácie produkcie 29.10.2 so vstupnou cenou vyššou ako 48 000 EUR a použil sa limitovaný odpis. Zostatková cena v tomto prípade sa určí tak, že sa použije ročný odpis automobilu podľa § 27 zákona, teda odpis zo vstupnej ceny, ktorý nie je krátený.
Spoločnosť v marci 2018 predala sústruh, ktorý obstarala v januári 2016 za 3 400 €. Po zaradení do užívania odpisovala sústruh počas doby 5 rokov. Za predaj sústruhu dostala príjem z predaja vo výške 1 350 €. Podľa zákona o dani z príjmov sústruh daňovo odpisovala rovnomernou metódou odpisovania v 1. odpisovej skupine. Daňová zostatková cena pri predaji stroja je vo výške 1 488 €, účtovná zostatková cena je vo výške 1 870 €. V akej výške sa zahrnie daňová zostatková cena do daňových výdavkov?
rok UO v EUR DO v EUR UZC v EUR DZC v EUR rozdiel Úprava ZD
2016 680 850 2 720 2 550 170 - 170
2017 680 850 2 040 1 700 170 - 170
2018 170 212 1 870 1 488 42
Legenda: UO – účtovný odpis, DO – daňový odpis, UZC – účtovná zostatková cena, DZC – daňová zostatková cena
V roku vyradenia obrábacieho stroja spoločnosť neuplatní do daňových výdavkov daňový odpis vo výške 212 €, pretože o tomto majetku nebude účtovať k poslednému dňu zdaňovacieho obdobia, čo vyplýva z ustanovenia § 22 ods. 11 zákona o dani z príjmov. Ako daňová zostatková cena sústruhu pri jeho vyradení sa použije jeho zostatková cena k 31. 12. 2017, čo je vo výške 1 700 €.
Do daňových výdavkov sa pri predaji stroja zahrnie jeho daňová zostatková cena v plnej výške, a to v súlade s § 19 ods. 3 písm. b) bod 1 zákona o dani z príjmov. Keďže súčasťou základu dane pri predaji obrábacieho stroja je daňová zostatková cena v sume 1 700 €, pričom do výsledku hospodárenia na účte 541 je zahrnutá ku dňu predaja účtovná zostatková cena v sume 1 870 €, rozdiel medzi daňovou a účtovnou zostatkovou cenou vo výške 170 € je pripočítateľnou položkou k výsledku hospodárenia, čo sa prejaví v riadku 180 daňového priznania.
Spoločnosť v apríli 2018 predala osobný automobil , ktorý kúpila v januári 2016 za 45 000 €. Z predaja dosiahla príjem vo výške 19 000 €. Automobil spoločnosť účtovne a daňovo odpisovala tak, že tieto odpisy sa rovnali. Daňovo odpisovala rovnomernou metódou odpisovania v 1. odpisovej skupine. Daňová zostatková cena a účtovná zostatková cena pri predaji automobilu je vo výške 19 688 €. V akej výške sa zahrnie daňová zostatková cena do daňových výdavkov?
rok UO DO UZC DZC rozdiel úprava ZD
2016 11 250 11 250 33 750 33 750 0 0
2017 11 250 11 250 22 500 22 500 0 0
2018 2 812 2 812 19 688 19 688 0
V roku 2018 spoločnosť uplatní do daňových výdavkov daňový odpis vo výške pripadajúcej na počet celých mesiacov, počas ktorých daňovník majetok účtoval, a to v súlade s ustanovením § 22 ods. 12 zákona o dani z príjmov, pretože ide o hmotný majetok, u ktorého pri vyradení predajom je zostatková cena daňovým výdavkom len do výšky príjmu z predaja, čo vyplýva z ustanovenia § 19 ods. 3 písm. b) bod 1 zákona o dani z príjmov. Za rok 2018 v toto prípade môže do daňových výdavkov uplatniť aj pomernú časť odpisov automobilu za mesiace január – marec spolu vo výške 2 812 €. Daňová zostatková cena osobného automobilu pri jeho vyradení je teda podľa stavu k 31. 3. 2018 vo výške 19 688 €.
Keďže ide o predaj osobného automobilu zatriedeného do kódu Klasifikácie produktov 29.10.2, v tomto prípade do daňových výdavkov sa pri jeho predaji zahrnie daňová zostatková cena 19 688 € len do výšky príjmov z predaja automobilu, t. j. suma 20 000 €, čo je v súlade s ustanovením § 19 ods. 3 písm. b) bod 1 zákona o dani z príjmov. Rozdiel v sume 688 € bude pripočítateľnou položkou k výsledku hospodárenia, čo sa prejaví pri daňovom priznaní v riadku 180.
Spoločnosť v máji 2018 predala osobný automobil, ktorý kúpila v januári 2016 za 55 000 €. Z predaja dosiahla príjem vo výške 20 000 €. Spoločnosť pri odpisovaní automobilu použila účtovné a daňové odpisy, ktoré sa rovnali. Osobný automobil daňovo odpisovala rovnomernou metódou odpisovania v 1. odpisovej skupine. Spoločnosť vykázala v roku 2016 daňovú stratu, preto v tomto roku uplatnila v základe dane iba odpis z limitovanej vstupnej ceny 48 000 €, t. j. sumu 12 000 €. V akej výške bude daňová zostatková cena pri predaji osobného automobilu uznaným daňovým výdavkom?
2016 13 750 13 750 41 250 41 250 0 1 750
2017 13 750 13 750 27 500 27 500 0 0
2018 4 584 4 584 22 916 22 916 0
V prípade výpočtu daňovej zostatkovej ceny v zdaňovacom období, v ktorom sa uplatňuje postup podľa § 17 ods. 34 zákona o dani z príjmov, sa za výšku odpisu zahrnutého do daňových výdavkov považuje ročný odpis podľa § 27 zákona o dani z príjmov.
V roku 2016 z dôvodu vykázanej daňovej straty spoločnosť uplatnila podľa ustanovenia § 17 ods. 34 zákona o dani z príjmov odpis z limitovanej vstupnej ceny (suma 12 000…

References: § 28
 § 20
 § 69
 § 20
 § 19
 § 22
 § 28
 § 19
 § 22
 § 19
 § 27
 § 22
 § 19
 § 22
 § 19
 § 19
 § 17
 § 27
 § 17